CELEX: 62021TN0041
Language: et
Date: 2021-01-26 00:00:00
Title: Kohtuasi T-41/21: 26. jaanuaril 2021 esitatud hagi – QD versus parlament

15.3.2021   
            
            
               ET
            
            
               Euroopa Liidu Teataja
            
            
               C 88/38
            
         
      26. jaanuaril 2021 esitatud hagi – QD versus parlament
      (Kohtuasi T-41/21)
      (2021/C 88/51)
      Kohtumenetluse keel: itaalia
      
         Pooled
      
      
         Hageja: QD (esindaja: advokaat M. Merola)
      
         Kostja: Euroopa Parlament
      
         Nõuded
      
      Hageja palub Üldkohtul:
      
                  —
               
               
                  tühistada tervikuna Euroopa Parlamendi kvestorite 11. novembri 2020. aasta otsus, mis tehti hagejale teatavaks 16. novembril 2020 ja millega lõplikult kinnitati Euroopa Parlamendi peasekretäri 18. mai 2020. aasta otsus, millega omakorda kinnitati Euroopa Parlamendi liikmete palkade ja sotsiaalsete õiguste üksuse juhataja 11. juuni 2019. aasta teade, mis puudutab hageja vanaduspensioni õiguste kindlaksmääramist;
               
            
                  —
               
               
                  mõista käesoleva menetluse kohtukulud välja Euroopa Parlamendilt.
               
            
         Väited ja peamised argumendid
      
      Käesoleva kohtuasja hageja palub Euroopa Liidu toimimise lepingu artikli 263 alusel tühistada Euroopa Parlamendi kvestorite 11. novembri 2020. aasta otsus, mis tehti hagejale teatavaks 16. novembril 2020 ja millega lõplikult kinnitati Euroopa Parlamendi peasekretäri 18. mai 2020. aasta otsus, millega omakorda kinnitati Euroopa Parlamendi liikmete palkade ja sotsiaalsete õiguste üksuse juhataja 11. juuni 2019. aasta teade, mis puudutab hageja vanaduspensioni õiguste kindlaksmääramist pärast Ufficio di Presidenza della Camera dei deputati (saadikute koja juhatus, Itaalia) otsust nr 14/2018.
      Hagi põhjenduseks esitab hageja kolm väidet.
      
                  1.
               
               
                  Esimene väide, et on ilmselgelt rikutud liidu õiguse üldpõhimõtteid, eriti õiguspärase ootuse kaitse põhimõtet, õiguskindluse põhimõtet, omandiõiguse kaitse põhimõtet, proportsionaalsuse põhimõtet ja võrdsuse põhimõtet. Lisaks väidab hageja, et vaidlustatud otsusega lõplikult kinnitatud teatis, mille kohaselt rakendatakse Itaalia saadikute koja uus otsus ELi tasandil ilma mõistlikke põhjendusi esitamata, on ilmselgelt ebamõistlik.
               
            
                  2.
               
               
                  Teine väide, et parlamendiliikmete põhimääruse rakendusmeetmete artiklit 75 on kohaldatud vääralt. See säte kuulub tegelikult üleminekumeetmete hulka, mis oma olemuselt on aegunud süsteemi lõpetavad normid ning nende eesmärk on kaitsta neile eelnenud normidega reguleeritud õiguslikke olukordi.
               
            
                  3.
               
               
                  Kolmas väide, et on eiratud mitut vorminõuet, mis puudutavad eelkõige: teatise õige õigusliku aluse kindlaksmääramist, mida vaidlustatud otsus lõplikult kinnitab; akti vastu võtnud üksuse juhi pädevust; motivatsiooni puudumist. Teade põhineb juba kehtetuks tunnistatud sättel ja kvalifitseerub erakorralise halduse aktiks, mille oleks pidanuks vastu võtma Euroopa Parlamendi juhatus. Lisaks ei ole põhjendust esitatud ei teatises, mis on vaidlustatud otsusega lõplikult kinnitatud, ega ole viidatud ka muule aktile, mis seda võiks sisaldada.